**Rašinio „MUZIKA MANO GYVENIME“ konkursui**

 Mokydamasi šeštoje klasėje muzikos mokytoja paklausė „Kas tau yra muzika?“, „Ką ji tavo gyvenime reiškia?“, prisimenu, kad tada apie muziką galvojau: ,,..... – tai dieviškas skambesys, ritmavimas skambant muzikos įrašams. Savo jausmus gali išreikšti dainuodamas. Muzikinio kūrinio natos, kurios perkelia klausytoją iš realaus pasaulio į vaizduotės, svajonių, jaunystės vizijų sferą. Man muzika - tai yra lyg atsipalaidavimas, sužinojimas plačiau apie mano tautos papročius, tradicijas.

 Aš labai mėgstu klausytis muzikos. Muzikos klausosi visas pasaulis. Klausant skambančios kitos tautos muzikos folkloro – jausmai susilieja, tarsi panardina į nepažintos kultūros gelmes ir leidžia pajausti unikalią skirtingų kultūrų dermę muzikoje. Man labai patiko perskaityta viena muzikos mintis Bertholdo Auerbacho „Muzika nuplauna kasdienio gyvenimo dulkes nuo sielos“. Ši mintis man leidžia suprasti, kad muzika – tai toks neapčiuopiamas, bet nuostabus dalykas, kuri net mūsų širdis gali apvalyti, kai joms būna be galo skaudu ir liūdna. Aš labai myliu muziką. Visas jos užburiančias melodijas, skambesius, harmoniją. Visa tai jaudina iki pat širdies gelmių. Skambioje muzikoje, kurioje kaip niekur kitur lengva pajausti sielų bendrystę ir visa širdimi pasinerti į dvasingumą, tikėjimą ir šviesą. Visa tai jaudina iki pat širdies gelmių. Kartais atrodo, kad ne žmonės groja muziką, o muzika groja žmonėms. Net neįsivaizduoju, koks būtų gyvenimas be muzikos. Galbūt būtų nudažytas pilkomis, nykiomis spalvomis, aidėtų spengianti tyla. Kai man būna liūdna, aš klausausi melodijos pagal savo nuotaiką – muzikos garsai apramina liūdesį. Kai aš džiaugiuosi, muzika šį jausmą dar labiau sustiprina. Ji lydi mus visur ir visada: namuose, automobilyje, parduotuvėje, net miške ar stadione. Gyvena muzika manyje ir žmonėse, norėdama būti svarbi ir reikalinga. Juk su muzika net pati niūriausia ir liūdniausia diena gali tapti šviesesnė. Aš visada žaviuosi tais, kurie geba kurti muziką, groja įvairiais instrumentais. Manau, kad visi vaikai ir suaugusieji supranta ir jaučia muziką. Džiaugiuosi, kad skamba muzika - girdi, jauti, prisimeni - gyveni... Ieškokime muzikos pasaulyje jausmų, tikėjimo ir šviesos. Mokykimės mylėti, svajoti, ieškoti savęs. Muzika kaip saulė, mus šildo ir dovanoja šviesą ir tik nuo mūsų priklauso, ar reikia mums šviesos....

Panevėžio Alfonso Lipniūno progimnazijos

8b klasės mokinės Kamilės Bačianskaitė